cyanic-selkie/wikianc huggingface dataset:
Antigua e Barbuda
Economia
Turisme es la parte xef de la economia. Lo es plu ca la media de la produi interna bruta. Antigua es famosa per sua vacanserias de luso. Servis finansial es ance importante.
Lingua
Engles es la lingua ofisial ma multe abitores parla la creol antiguan. La dialeto fonetical de Barbuda es un pico diferente de la de Antigua.
Panama (site)
La site de Panama es la capital de Panama.
München
München es un site en Deutxland. Lo es la capital de la pais federal Bayern en Deutxland. München es la site la tre plu grande de Deutxland pos Berlin e Hamburg.
München ia ave 1 353 186 abitores en la anio 2010. La area de München es 310 kilometres cuadrida. La rio Isar flue tra la site.
En la anio 1972, la Juas Olimpial de estate ia aveni en München.
La site es multe famosa per la Festa de Otobre. La Festa de Otobre es la festa la plu grande de la mundo.
Islam
Islam es un relijio fundida sur la instruis de Muhammed, un comersior de Maca en la rejion aora conoseda como Arabia Saudi). La testo prima de islam es la Curan, ma on crede ance a la hadites o dises importante de Muhammad.
Islam es la relijio du par cuantia de persones en la mundo. On dise ce un person con la relijio islam es "muslim".
Nom
Islam sinifia la "servi completa". Tota muslimes es obligada a adora sola la dio unica, e la parte prima de islam es la adora de Alah, la dio grande de tota e la creor de la mundo.
Sinco colonas
Islam es fundida sur sinco colonas.
Obadia
Obadia es un libro de la Biblia cual parteni a la Atesta Vea.
Arbor
En botania, un arbor es un planta peren con un tronco, ramos suportante, e folias en la plu de spesies. Arbores no es un grupo tasonomial, ma inclui un varia de spesies de plantas cual ia evolui autonom un tronca leniosa e ramos como un modo per tori supra otra plantas per compete per lus de sol. Arbores tende vive longa, algas ateninte miles de anios. Definida plu vasta, palmas plu alta, filises arborin, bananas, e bambus es ance arbores. Arbores ia esiste per sirca 370 milion anios. On estima ce on ave plu ca tre trilion arbores matur en la mundo.
La majoria de spesies de arbores es anjiospermas. On ave ance sirca un mil spesies de arbores gimnospermal, incluinte coniferes, sicadas, gincos, e gnetos: los produi semes no caxida en frutas, ma en stutures abrida como conos, e multe ave folias dur e sirin, como la agos de pinos. La plu de anjiospermas es eudicotas, con du cotiledones. On ave ance alga arbores de linias vea de plantas florinte nominda anjiospermas basal o paleodicotas; estas inclui amborelas, magnolias, muscadas, e avocados. Arbores como bambu, palmas, e bananas es monocotas.
Vide ance: Arbores (lista).
Jua de ganso
La Jua de la Ganso es un jua de table en cual 2 o plu juores move pesos sirca un corsa par lansa dados. La gol de la jua es la ateni de cuadro 63 ante cualce otra juor, en evita ostaculos como "la taverna", "la ponte", e "moria".
La jua orijina, posible, en la sentenio 16, e es considerada la prototipo de multe de la juas de curso comersial de Europa de sentenios plu tarda. La jua ia es juada xef en Europa e es videda como un diverti per la familia. Varias comersial ia apare en la desenios de 1880 e 1890, e ave cualias tipal de Europa vea, como un poso vea e enfantes en vestes de la periodo.
La inspira per la jua no es serta. Algas lia la jua con la Disco de Phaistos per sua forma spiral, ma espertas pensa ce la du no es probable liada. Un varia de la jua ia es donada par Francesco 1 de Medici de Firenza a Re Filipo 2 de Spania entre 1574 e 1587. En junio de 1597, John Wolfe ia nota la jua en la Stationers' Register como "la jua nova e multe plasente de la ganso".
La table es composada de un corsa con cuadros numerida en ordina (tipal 63), e es comun ordinada en un spiral con la punto de comensa a la esterna. La peso de cada juor es moveda seguente la lansas de dados. Distribuida tra la table es un cuantia de cuadros con la imaje de un ganso; fini a tal cuadro permete ce la juor move ancora par la mesma distantia. Plu vias corta, como cuadros marcada con un ponte, move la peso de la juor a alga otra cuadro. On ave ance alga cuadros de puni, cual forsa ce la juor move sua peso a retro, o la perde de un o plu turnos; la plu reconosable de estas es lo marcada par un cranio, un simbol de moria. Fini sur esta cuadro resulta en ce la juor es enviada a retro a la comensa.
Multe varias con temas ia es creada, con sujetos interesante o strana como patini, Richard Nixon, e pompas de cloaca. Estas pote es valuada per sua valua istorial o artiste, an par los ci ave no interesa en la jua mesma. Alga editas ia es vendeda per miles de dolares a subastas o esibida en museos.
Strato de ozon
thumb|330px|Scema de la distribui de ozon en la atmosfera. La pitur alta coresponde a lo cual nos nomi strato de ozon. La termas strato de ozon o sfera de ozon sinia la zona de la stratosfera de la Tera cual conteni un relativa alta consentra de ozon. Esta strato cual estende aprosima a la 15-50 km de altia, colie la 90% de la ozon presente en la atmosfera e asorbe 97-99% de la radia ultravioleta de frecuentia basa (150-300 nm). La esiste de la strato de ozon ia es sujestada par Charles Fabry e Henri Buisson. Sua ideas ia es esaminada par la meteorolojiste brites G. M. B. Dobson, ci ia desinia un simple spectrofotometro cual ia pote es usada per mesuras la ozon stratosferal fada de la surfas de la Tera. Entre 1928 e 1958 Dobson ia crea un rede mundal de stasiones per monitori la ozon de la atmosfera, cual continua opera en la presente. La unia de Dobson, un unia de mesura de la cuantia de ozon, ia es nomida en sua onora.
La ecuilibra dinamical de la ozon
La ozon es produida en la seguente reatas: Per dise, la osijen moleculal cual es encontrada en la stratos alta de la atmosfera es bombardada par la radia solal. De la spetro larga de radia un serta frato de fotones completi la esijes enerjial nesesada per catalisa la rompe de la lia duple de la atomes de osijen de la molecula de osijen moleculal. Plu tarda, la Sol converti un molecula de ozon a un de osijen duatomal e un atom de osijen sin lia: Durante la fase oscur (la note de esta rejion de la planeta), la osijen unatomal, cual es alta reatosa, combina con la ozon de la strato de ozon per formi un molecula de osijen duatomal: Per manteni constante la strato de ozon en la stratosfera esta reata fotocimical debe susede en perfeta ecuilibra, me esta reatas es fasil disturbable par moleculas, como la composadas clorida (como la clorofluorocarbones ) e la composadas bromida.
Problemes en la strato de ozon
thumb|320px|Promedio mensual Global de O_3. thumb|320px|Compara de la buco en la strato de ozon supra [[Antartica en 1979 e 2008. La densia de ozon ia veni a sua minima en la anio 2000 e de alora ia es recovrente. Lo es esperada ce en poca desenios reveni a sua niveles orijinal.]]
Lakshmi
Lakshmi (sanscrito: लक्ष्मी) es la diva indu de ricia e bonfortuna. El es la sposa e shakti (enerjia) de Vishnu. Lakshi, con Parvati e Saraswati, formi la Tridevi ("tre divas"), un trinia santa. Lakshmi es ance un diva importante en jainisme e es trovada en templos jain, e es un diva de bonfortunia en partes de la mundo budiste.
Strato de ozon
Problemes en la strato de ozon
La trasa oservante de la strato de ozon asta anios ultima, ia veni a la conclui ce esta strato pote es considerada seria menasada. Esta es la motiva xef por cual la Asembla Jeneral de la Nasiones Unida ia reuni a 16 setembre 1987, adotante la Protocol de Montreal. En 1994, la Asembla Jeneral de la Nasiones Unida ia proclama el dia 16 setembre como la Dia Internasional per la conserva de la strato de ozon. La gasta grave de la strato de ozon provoca la aumenta de la casos de melanomas, canser de pel, cataratas oial, supresa de la sistem imune en umanas e en otra spesies. Ance afeta a la cultivas sensable a la radia ultravioleta. Para conserva la strato de ozon on debe diminui a zero la usa de composadas cimical como la clorofluorocarbones (friadores industrial, propulsantes), e fungisides de tera (como la bromide de metil) (Arjentina, 900 tonas/anio) cual destrui la strato de ozon a un ritmo 50 veses superior ca la CFC.
Lakshmi
Lakshmi es ance nomida Sri ("belia, ricia") o Thirumagal ("fia"), car ave ses cualias divin (guna) e es la fortia divin de Vishnu. En induisme, el ia es naseda de la turba de la mar primeval (samudra mantha) e el ia eleje Vishnu como sua sposo eterna. Cuando Vishnu ia desende a tera como la avatares Rama e Krishna, Lakshmi ia ance desende como sua sposas, Sita e Rukmini. La sposi e relata entre Vishnu e Lakshmi es la model per rituas e seremonias de sposis indu.
Strato de ozon
Esperas de solve
La ultima mesuras realids con satelites indica ce la buco en la strato de ozon es reduinte, cuando la niveles de clorofluorocarbones (CFC) ia diminui. Esta composadas cimical dana la strato de ozon de la atmosfera cual proteje nosa planeta. Durante plu de 50 anios, la cuantia de CFC presente en la parte alta de la atmosfera ia aumenta a un ritmo constante asta la anio 2000. De alora, la consentra de CFC ia redui a rapidia de cuasi un 1% anial. La diminui permete espera ce la buco de la strato de ozon pote es cluida a la media de la sentenio.
Lakshmi
En arte indian, Lakshmi es depintada como un fem vestida refinada e la color de oro, con un buo como sua veculo, sinifiante la importa de ativia economial en la manteni de vive, sua capasia per move, labora, e vince en oscuria confusante. El sede sur un pedestal nelumbin, con un nelumba en sua mano, cual es in simbol per bonfortuna, autosabe, e libri spirital. El es mostrada con cuatro manos, cual represente la cuatro goles de vive umana importante per la vive indu: dharma, kama, artha, e moksha ("condui virtuosa", "plasir e pasion", "labor produinte", e "lumina"),
Descovres arceolojial e monetas antica sujeste ce la reconose e adora de Lakshmi per la milenio prima aec. Scultas e icones de el ia es trovada en templos indu tra Asia sude e sude-este, estimada como de la dui du de la milenio prima ce. La festas de Diwali ("serie de lampas", la festa de lus) e Sharad Purnima ("autono luna plen", la festa de la fini de la monsones e comensa de colie) es selebrada per sua onora.
Jua real de Ur
La jua real de Ur es un jua de table stratejial cual ia es prima juada en Mesopotamia antica en la milenio 3 aec temprana. La jua ia es popular tra Asia sude-ueste entre tota stratos sosial, e tables per jua lo ia es trovada a loca tan distante de Mesopotamia como Criti e Srilanca. Cuando lo ia es la plu popular, la jua ia oteni alga sinifias spirital, e avenis en la jua ia es crededa como refleta la futur de la juor e envia mesajes de divines o otra esentes supranatural. La jua de Ur ia resta popular asta la eda antica tarda, cuando lo ia para es juada, posible evoluinte en o desponeda par, un forma temprana de trictrac. Lo ia es ultima oblida par tota estra un popla iudi de la site indian de Kochi, ci continua jua un varia de lo, cual lo nomi aasha asta la desenio de la 1950, cuando los ia comensa migra a Israel.
La jua de Ur ia reseta sua nom car lo ia es prima descovreda par la arceolojiste engles Leonard Woolley en sua escavas de la Semetero Real de Ur entre 1922 e 1934. Copias de la jua ia es trovada de alora par otra arceolojistes en Asia sude-ueste. La regulas e la jua como lo ia es juada en la sentenio 2 aec ia es conservada sur un tableta babilonian de arjila, scriveda par Itti-Marduk-balatu sirca 177 aec. Seguente esta tableta e la forma de la table de la jua, la conservor de la Museo Brites, Irving Finkel ia reconstrui la regulas fundal de como la jua ia pote es juada. La ojeto de la jua es per core la curso de la table e pasa a estra de la ta le ante sua oposor. Como trictrac moderna, la jua combina elementos de stratejia e fortuna. Un jua pote dura un dui ora e pote es multe intensa.
Tables per la jua de Ur ia es trovada en Iran, Suria, Egipte, Lubnan, Srilanca, Cipros, e Criti. Cuatro tables multe simil a la orijinal ia es trovada en la camera de la tomba de Tutankhamun. Esta tables ave caxas peti per teni la dados e pesos, e multe ia ave tables per senet a la inversa. Un varia taliada, posible con un daga, ia es descovreda sur un de la gardas de la portetas en la forma de un bove con alias e un testa umana de la palasio de Sargon 2 (721-705 aec) en la site de Khorsabad.
Cuando la jua ia oteni sinifia superstisial, alga de la cuadros ia ave predises neblosa como "tu va trova un ami", "tu va deveni potiosa como un leon", o "tu va tira bon bir". Susede en la jua ia indica susede en vive jeneral. Avenis acaso ia es interpreteda como mesajes de divines, spiritos de asendentes morida, o la spirito de la person mesma.
La jua de Ur es un jua de corsa e es probable la asendente direta de la familia de juas de trictrac. Lo ia es juada con du grupos de sete pesos en la forma de discos, como en la jua dama. Un grupo es blanca con sinco puntos negra, e la otra es negra con sinco puntos blanca. La table es composada de du retangulos de cuadros, un retangulo con tre linias de cuatro cuadros en cada linia, e la otra con tre linias de du cuadros en cada linia, juntada par un "ponte magra" de du cuadros. La moves de la pesos es determinada par lansa cuatro dados formida como tetraedros (pd, con cuatro lados). Du de la cuatro angulos de cada dado es marcada con un punto e pinta, e la otra du no es marcada. La cuantia de angulos marcada cual fasa a supra pos un lansa - zero, un, du, tre, o cuatro - indica cuanto cuadros un juor pote move un de sua pesos en sua turno.
La gol de la jua es la move de tota sete de sua pesos longo la curso e de la table ante sua oposor. Sur tota tables survivente, du lados de la table es sempre identica con lunlotra, cual sujesta ce la du lados parteni a cada juor. Cuando un peso es su un cuadro de un juor, lo es secur de catura, ma cuando lo es sur un de la oto cuadros a la media de la table, la pesos de sua oposor pote catura lo par fini sur la mesma cuadro, cual envia la peso de la table afin lo pote recomensa la curso. Plu ca un peso no pote resta sur un cuadro a un ves, donce si on ave tro multe pesos sur la table a un ves, on pote es restrinjeda en sua move.
Un escava arceolojial ia trova 21 bales blanca a un lado de un jua de Ur. Los crede ce esta bales ia es probable usada per aposta. Seguente la tableta de Itti-Marduk-balatu, cuando un juor pasa un de cuadros con un flor, el debe pone un bal en la vaso. Si un juor fini sur un flor, el pote estrae un bal de la vaso. Esta es pur un divina, natural, estra la sertia ce aposta probable es un parte normal de la jua!
Un nota: A la table en la imaje a supra, on pote vide ce cada cuadro ave un imaje. Estra la flores, la sinifia, si un sinifia esiste, no es sabeda. Ma la interesa en numeros de la mesopotamianes sujesta ce los pote ave alga sinifia:
Schleswig-Holstein
Schleswig-Holstein (pronunsiada "xlesvih holxtain", [ˈʃleːsvɪç ˈhɔlʃtaɪn]) es la stato la plu norde de la 16 statos de Deutxland, composada de la plu parte de Holstein e la parte sude de Schleswig. La site capital es Kiel; otra sites importante es Lübeck e Flensburg. Schleswig norde es aora un parte de la Rejion de Danmarc Sude.
La area es nomida Slesvig-Holsten en dansce, Sleswig-Holsteen en platdeutx, e Slaswik-Holstiinj en frisce. La nom "Holstein" deriva de la sason vea Hosteta Land ("bosca pais"). Orijinal, lo refere a la tribu sason sentral norde de la Rio Elbe. La nom Schleswig deriva de la site con la mesma nom, e la nom de la site deriva de la baieta Schlei en la este e vik (norsce per baieta o colonia en sason vea).
Cuando Danmarc ia atenta trae Schleswig su la constitui dansce en 1863, lo ia provoca Otto von Bismarck a declara gera a Danmarc, cual resulta en la Gera Du de Schleswig, la defeta de Danmarc, e sua perde de Schleswig, Holstein, e Lauenburg.
Seguente la defeta de Deutxland en Gera Mundal 1, la potias aliada ia organiza un vota direta en Schleswig norde e sentral, cual ia resulta en la divide de la rejion entre Danmarc (Schleswig norde) e Deutxland (Schleswig sude e Holstein), la situa oji.
Campo abrida
La sistem de campo abrida ia es la sistem cultival comun en la plu de Europa en la eda medieval, e ia continua a la sentenio 20 en partes de Europa, Rusia, Iran, e Turcia. Su esta sistem, cada feudo o vila ia ave du o tre campos grande, con cada campo alga sentis de acres, cual ia es divideda entre multe bandas magre de tera. La bandas o seliones ia es cultivada par individuas o familias de campanianes, comun nomida tenintes o serfos. La propria de un feudo ia inclui ance bosces e pastos per usa comun, e campos parteni a la senior de la feudo e la eglesa. La cultivores ia abita costumal en casas individua en un vileta sentrida, con un casa grande de la senior e un eglesa prosima. La sistem de campo abrida ia nesesa coopera entre la abitantes de la feudo.
La senior de la feudo, sua ofisiores, e un corte feudal ia governa la feudo e ave autoria supra la campaniores. La senior ia comanda luas e labora de la campaniores en sua proprias, nomida sua demesne (domina).
En la Eda Medieval, poca tera ia es poseseda direta. En loca, la senior ia ave diretos donanda a el par la re, e la teninte ia lua tera de la senior. La setiores comanda luas - a veses ruinante - e labora de la tenintes, ma la tenintes ia ave diretos firma de usa de la campos cultivada, e esta diretos ia es eritada par sua desendentes. Un senior no pote espulsa un teninte e no pote lua laborores per sustitui per la teninte, sin un causa legal. La plu de tenintes no ia ave la libria per departi la feudo sin puni o multa per cambia locas o ocupas. La comensa de capitalisme e la conseta de areas de tera como benes cual pote es comprada e vendeda ia resulta con la mori de la sistem de campos abrida.
La sistem de campos abrida ia es gradal recambiada tra alga sentenios par propria privata de tera, spesial pos la sentenio 15 en la prosede conoseda como ensirca (enclosure) en England. Frans, Deutxland, e otra nasiones de Europa norde ia ave sistemes simil a lo en England, ma la sistem ia dura jeneral plu longa a la continente. Alga elementos de la sistem de campos abrida ia es usada par colonistes temprana en la rejion de England Nova de America Norde.
Valua asoluta
La valua asoluta de un numero real es sua valua numeral sin considera sua sinia, tan si lo es positiva (+) como negativa (-). Tal, per dise, 3 es la valua soluta de +3 e -3.
Taxcent
Taxcent es la capital e la plu granda site de Uzbecistan. Li site es situida en la este de Uzbecistan prosima de la frontera con Cazacstan ueste de la Montes Tian-Xan.
La cuantia de abitores en 2020 ia es 2 571 668.
Maseru
thumb|Maseru Maseru es la capital de Lesoto.
Vive
thumb|Composada de imajes de la [[Rena (biolojia)|ses tipos de vive ce on ave (plantas, animales, fungos, protistas, arcea, e baterias)]] Vive es un cualia ce distinge materia ce ave prosedes biolojial, como sinia e proseses auto-sustable, de materia ce no ave los, e es definida par la capacia per crese, reaji a stimula, metaboli, muta de enerjia, e reprodui. Diversa formas de vive esiste, como plantas, animales, fungos, protistas, arcea, e baterias. Biolojia es la siensia ce studia vive.
Eres (lingua)
Eres ia es la lingua prima de la popla eres per la plu de sua istoria recordada, e los ia trae sua lingua a otra paises, spesial a Scotland, do lo ia deveni gailica scotes, e a la Isola Man, do lo ia deveni manes. Eres ave la leteratur la plu vea en Europa ueste. La prima esemplos es de la sentenio cuatro, e es scriveda en la alfabeta ogam. Con la ariva de cristianisme, la lingua ia deveni scriveda con la alfabeta latina. La leteratur famosa, como la Sicle de Ulster, ia comensa en la sentenio des. Asta la sentenio dudes, eres ia es comun scriveda con la alfabeta eres, un varia de la alfabeta latina.
En la sentenio des-nove, la cuantia de parlores ia diminui dramosa, en parte par causa de la Famion Grande de Er de 1845 a 1852, en cual Er ia perde un dui de sua popla par migra o moria. Ance un parte de la diminui ia es causada par la politica lingual de la Impero Brites. Asta la fini de la domina par la brites, la lingua ia es parlada par min ca des-sinco persentos de la popla. Sola en la areas clamada la Gaeltacht on ave grupos grande de parlores de eres. La governa e popla de Er ia promove la revive de la lingua.
Sirca 40 000 a 80 000 persones parla eres como sua lingua prima. Alga parlores de eres abitua en Britan e la SUA.
Un cualia notable de la fonolojia eres es la formas duple de la plu de consonantes: Un varia es "larga" (o velalida, pronunsiada con la anterior de la lingua traeda a retro a la palato mol, simil a dise un "u" a la mesma ves) e un es "magra" (o palatalida, pronunsiada con la media de la lingua presada a supra a la palato dur, simil a dise un "i" a la mesma vea).
Fonolojia
Consonantes:
Vocales:
Gramatica
Eres usa un ordina de parolas VSO (verbo-sujeto-ojeto). La ajetivo segue normal la nom, con la eseta de la ajetivos de posese e alga ajetivos cual pote ata como prefisas. Eres usa du verbos per "es": Un es la copula, cual es usada per descrive un identia o cualia permanente de un person o cosa, e la otra es usada per cualias nonpermanente.
Eres es un lingua infletada, con tre casos per nomes: comun, vocativa, e jenitiva. En la dialeto de Munster, un caso dativa survive en la parla de persones vea. Eres vea ia ave multe casos, cual ia es simplida tra la sentenios.
Nomes pote es mas o fema (la neutra ia es estinguida). La difere es indicada en multe parolas par la finis, per esemplo, -án e ín es mas, e -óg es fema.
Un otra cualia de eres, comun en la otra linguas celta, es la usa de preposadas combinada con sua pronomes ojetal. Per esemplo, la parola per "a" es ag, ma per "a me", on usa agam. Nota ce, cuando usada con la verbo bí ("es"), ag indica posese, e es usada en loca de un verbo como "ave":
Como otra linguas celta, eres ave un cualia nomida "muta". La consonantes final e prima pote cambia per espresa sutiles de sinifia e relata gramatical. Ave du clase de mutas:
En alga casos, la muta es la sola metodo per distingui alga formas gramatical. Per esemplo, la sola modo per distingui la ajetivos de posese mas, fema, e plural, es la muta. Per esemplo:
Istoria de la sivilia ueste
La sivilia ueste ave sua radises en Europa e la Mar Mediteraneo. Lo es liada a la Impero Roman e con la mundo cristian medieval ueste cual ia emerji de la eda medieval per esperia capitoles tan cambiante como la Renase, la Reformi, la Lumina, la Revolui Industrial, la revolui siensal e la developa de la democratia libraliste. La sivilias de Elas clasica e Roma antica es considerada periodos seminal en la istoria ueste; alga contribuis cultural ia emerji ance de la poplas pagan de la europa precristian, como la celtas e la germanicas, como ance alga contribuis relijial derivada de iudisme e iudisme eliniste orijinante en Judea e Galilea de la Templo Du e de la diaspora iudi temprana; e alga otra influes de Asia sude-ueste. Cristianisme (spesial catolicisme) ia ave un rol xef en formi la sivilia cristian, cual tra plu parte de sua istoria, ia es cuasi egal a cultur cristian (an si on ia ave cristianes estra la ueste, en Xina, India, Rusia, Bizantio e Asia sude-ueste). La sivilia ueste ia estende per produi la cultures dominante de America e Oseania, e ia ave influe global enorme en la sentenios ultima en multe formas.
A pos la cade de Roma en la sentenio 5, Europa ueste ia entra en la eda medieval, un periodo en cual la Eglesa Catolica ia pleni la vacua de potia lasada en la Ueste par la cade de la Impero Roman Ueste, en cuando la Impero Roman Este (o Impero Bizantian) ia dura en la este per sentenios, deveninte un contrasta elinica este a a ueste latina. En la sentenio 12, Europa ueste ia esperia un flori de arte e aprende, moveda par la construi de catedrales e la institui de universias medieval. La unia cristian ia es fratida par la Reformi en la sentenio 16. Un clase de mercatores ia crese estra la sites-stato, inisial en la penisola Italian, e Europa ia esperia la Renase de la sentenio 14 a la 17, con un eda de avansa tecnolojial e artal e gidante a un Eda de Descovre cual ia vide la crese de imperos global european como la espaniol, la portuges e la brites.
La Revolui Industrial ia comensa en Britan en la sentenio 18. Su la influe de la Lumina, la Eda de Revolui ia emerji de la Statos Unida e Frans como parte de un muta de la Ueste a un forma moderna democrata e industrida. La teras de America Norde e Sude, Africa Sude, Australia e Zeland Nova ia deveni prima parte de imperos european e a pos casa de novas nasiones ueste, en cuando Africa e Asia ia es divideda par potias ueste. Laborerias de democratia ueste ia es fundida en colonias brites en Australasia de la dui de la sentenio 19, en cuando America Sude ia crea autocratias nova. En la sentenio 20, la monarcia asoluta ia desapare de Europa, e an con episodios de faxisme e comunisme, sirca la fini de la sentenio cuasi tota Europa ia es elejente gidores de forma democrata. Plu de la nasiones ueste ia partisipa en la du geras mundal e ia sufri la gera fria. La Gera Mundal Du ia vide la vinse de faxisme en Europa, e la emerji de Statos Unida e Uni Soviet como potias global rival e un contrasta political "este-ueste" nova.
Estra en Rusia, la imperos european ia desintegra a pos la gera mundal du e la promoves de diretos sivil e migras multietnical e multicredal a Europa, America e Oseania ia basi la domina de la europeanes etnical en la cultur european. La nasiones european ia move a coopera economial e political plu grande tra le Uni European. La gera fria ia fini sirca 1990 con la colasa de la comunisme poneda par la sovietes en Europa este e sentral. En la sentenio 21, la mundo ueste reteni influe e potia economial global importante. La Ueste ia contribui a multe e grande aspetas tecnolojial, political, filosofial, artal e relijial de la cultur internasional moderna: esente un crisol de catolicisme, protestantisme, democratia, industri; la prima sivilia xercante aboli sclavia en la sentenio 19, la prima en permete ce femes vota (comensante en Australasia a fini de la sentenio 19) e la prima en usa tecnolojias como vapor, eletrica e potia nucleal. La Ueste ia inventa la sinema, televisa, la computador personal e interede; ia produi artistes como Michelangelo, Shakespeare, Rembrandt, Bach e Mozart; ia developa sportes como futbal, criceta, golf, tenis, rugbi e bascetbal, e ia ia transporta umanas a un ojeto astronomial en 1969 con la atera en 1969 de la Apollo 11 en la Luna.
Atrio
En arciteta, un atrio es un spasio grande, abrida a la aira o covreda par un fenetra de teto, ensircada par un construida. Atrios moderna, como developada en la sentenios 19 e 20, es comun multe niveles a alta e ave un teto glasida o fenetras grande, e comun locada pos la portes xef per entra. Atrios es un cosa popular de desinia car los dona a sua construidas un "senti de spasio e lus". Atrios ia es un cualia comun en casas en Roma antica, donante lus e aira a la interna. En un domus, un casa grande en la arciteta roman antica, la atrio ia es un patio sentral e abrida con salas encluida a tota lados. En la media de la atrio ia e la impluvium, un stange basa, afonda en la solo, per catura pluve de la teto. Alga esemplos survivente es multe bela decorada.
Eres (lingua)
Esemplo
Ár nAthair, atá ar neamh: go naofar d'ainm. Go dtaga do riocht. Go ndéantar do thoil ar an talamh, mar dhéantar ar neamh. Ár n-arán laethiúl tabhair dúinn inniu, agus maith dúinn ár bhfiacha, mar mhaithimid dár bhféichiúnaithe féin. Agus ná lig sinn i gcathú, ach saor sinn ó olc. Óir is leatsa an Ríocht agus an Chumhacht agus an Ghloir, tré shaol na saol. Amen.
Samuel
Samuel es un libro de la Biblia cual parteni a la Atesta Vea.
San Tome e Prinsipe
San Tome e Prinsipe (ofisial la Republica Democrata de San Tome e Prinsipe) es un isola e pais en la Golfo Gine, a la costa ueste ecuatoral de Africa sentral. Sua lingua major es portuges. Lo es composada de du arcipelagos sirca la du isolas xef, San Tome e Prinsipe, locada a distantia de sirca 140 cilometres de lunlotra e a distantia de (en ordina) sirca 250 e 225 cilometres de la costa norde-ueste de Gabon.
La isolas ia es nonabitada asta sua descovre par esplorores portuges en la sentenio 15. Gradal colonida par la portugeses tra la sentenio 16, los ia servi en junta como un sentro major per la comersia atlantica de sclavos. Par causa de sua solo rica de tera volcanal e sua prosimia a la ecuator, San Tome e Prinsipe ia es ideal per cultiva de zucar, segueda par recolies profitosa como cafe e cacau; la economia profitosa de cultiverias ia depende multe de sclavos african importada. Sicles de turba sosial e nonstablia economial tra la sentenios 19 e 20 ia culmina en autonomia pasosa en 1975. De alora, San Tome e Prinsipe ia resta un de la paises la plu stable e democrata en Africa.
Con 192 993 abitores (contada en 2013), San Tome e Prinsipe es la pais du de la plu petis en Africa (pos Sexeles), e ance la plu peti de la paises do on parla portuges. Sua popla es xef de desende african o miscada, e la plu es catolica. La erita de la governa portuges es ance vidable en la cultur, costumes e musica de la pais, cual fusa influes european e african.
La area es sirca 1,001 cilometres cuadrida. La site capital es Sao Tome.
Jainisme
Jainisme, tradisional conoseda como Jain Dharma, es un relijio antica de India. Seguores de Jainisme es nomida jaines, un parola derivada de la parola sanscrito jina (vinsor) e sinifia la via de vinse en crusi ultra la rio de renases de vive tra un vive etical e spiritual. Jaines trasa sua istoria tra un susede de 24 salvores e instruores vinsente nomida tirthankaras. La prima ia es Rishabhanatha, ci, seguente istoria jain, ia vive a miliones anios en la pasada; la mestre 24 ia es la Mahavira sirca 500 aec. Jaines crede ce jainisme es un dharma eterna con la tirthankaras gidante cada sicle de la cosmolojia jain.
La premises xef de jainisme es ahimsa (nonviole), anekantavada (multiladalia), aparigraha (nonteni), e asetica. Jaines relijiosa jura sinco prometes: ahimsa, satya (veria), asteya (no fura), brahmacharya (asteni de seso), e aparigraha. Esta juras ia afeta la cultur de la jaines en multe modos, como vejetalisme per evita feri animales e sua sicles de vive. Parasparopagraho Jivanam ("la rol de spiritos es per aida lunlotra") es la slogan de jainisme. La mantra Namokara es la prea la plu comun e fundal.
Jainisme ave du sutradisiones antica major - digambaras e svetambaras - e alga sutradisiones plu peti, cual ia emerje en la milenia du ce. Los ave ideas diferente sur praticas asetica, omes e femes, e cual testas jain pote es videda como autoriosa. Mendicores es trovada en tota sutradisiones, e laicas suporta la laboras spirital de la mendicores con sua furnis.
Jainisme ave entre cuatro e sinco milion seguores, con la plu de los en India. Estra India, alga de la comunias la plu grande es aora en Canada, Europa, Cenia, la Rena Unida, Hongkong, Suriname, Viti, e la SUA. Festivales major inclui paryushana o das lakshana (la festa la plu importante), mahavir javanti (la nase de Mahavira), e divali.
Pan negra
La pan negra (deutx Pumpernickel) es un pan de segal tipal pesosa e pico dulse fada con la levada natural segal bruta moleda.
Lo es liada a la rejion deutx de Westfalia, prima refereda en la anio 1450. An si no es conoseda si esta e otra referes plu temprana refere a la pan cual ta deveni conoseda como pan negra, la pan negra de Westfalia es distinguida par la usa de farina de segal bruta moleda e un periodo de formi longa, lo cual dona a la pan sua color tipal.
Cualias nural
Varia studias comparante la diferente panes ia es fada. En multe niveles, la panes conteninte plu farina de trigo intera es nural beneficante. La panes fada de farina de segal, par causa de sua basa carga glisemial, ta es spesial beneficante en redui la risca de un aveni cardiovascular. Tal, un studia ta mostra un 8% de diminui en la colesterol intera en sangue. En ajunta, la pan completa de segal ave multe otra cualias dijestal par causa de sua consentra alta de fibre. La ingredientes de la pan negra sujesta an plu cualias beneficante. Entre otra cosas, melasas es rica en minerales como fero trovada en pan, en cuando la zucares de la melasas es convertida en diosido de carbono, alcol (cual vapori en la coce) e varia asidas produida par lo. En ajunta, un fermenta longa de la pan, como en la resetas orijinal, ta boni sua dijestablia.
York
York es un site istorial con muron, locada en Yorkshire Norde, England. Lo es la site xef de la contia de Yorkshire a cual lo dona sua nom. La site ave un erita rica e ofre multe atraes per turistes, de cual la plu importante es la catedral de York.
La site ia es fundida par la romanes como Eboracum en 71 ec. Lo ia deveni la capital de la provinse roman de Britannia Inferior, e a pos de la renas de Northumbria e Jórvík. En la eda medieval, York ia crese como un sentro de comersia de lana e ia deveni la capital de la provinse eglesal norde de la Eglesa de England, un rol cual lo ia manteni.
En la sentenio 19, York ia deveni un sentro de la rede ferovial e un sentro de fabriceria de confeto. En desenios resente, la economia de York ia cambia de sua industrias relatada a ferovia e confeto a la servis. La Universia de York e la servis de sania ia deveni la empleores xef, an si la turisme es un elemento importante de la economia local.
Sefania
Sefania es un libro de la Biblia cual parteni a la Atesta Vea.
Paroleta
Un paroleta es un parola cual ave un rol plu gramatical ce la majoria de parolas. Comun incluida en la categoria de paroletas es pronomes, determinantes, preposadas, e juntas. Ance incluida es alga averbos, pd los no derivada de ajetivos, e la paroletas de tempo, modo, e aspeta (comun cortida a "tma"). En cualce lingua, la categoria de paroletas es "cluida" (de un cuantia limitada), contrastante con parolas comun (nomes, verbos, ajetivos, e la plu de averbos), cual es "abrida" (asetante de la ajunta de parolas nova). Comun, paroletas es peti (cual es la razona per la sufisa "-eta"). Lo es comun ce paroletas no varia como otra parolas, ma esta no es universal. Per esemplo, la determinante "la" en linguas romanica varia per acorda con la seso e numero de se nom, e la pronomes en multe linguas varia tan multe como o an plu ca nomes.
Yolik
Yolik es un lingua creada construida a l'Atelier, un foro ede lingua franses. Lo ave ja sirca 2000 parolas e un gramatica avansada. Lo es un lingua en la linia de volapük ma vole es multe plu simple. Como volapük, sua radises tende es monosilabal, ma lo ave sola sinco vocales, como elefen, e un cuantia multe limitada de afisas. Ance sua conjuga es plu simple e sua parolas no es declinable. Sua radises veni de plu multe linguas (xef: espaniol, portuges, rusce e bresonica, o miscada).
Verbos
ativa nonperfeta
ativa perfeta
pasiva nonperfeta bini (es)
Transilvania
Transilvania es un rejion istorial en Romania sentral moderna. Lo borda a la este e sude par la Montes Carpatian e a la ueste par la Montes Apuseni. La rejion es famosa per la vistas de la Carpatianes e sua istoria rica. Lo conteni ance alga sites major como Cluj-Napoca, Brasov, Sibiu, e Targu Mures. La mundo ueste asosia comun la rejion con vampires, causada par la novel Dracula, par Bram Stoker, e la filmas fundida sur la novel. La mito ia comensa con la narada de un Prinse Vlad Dracul notada per sua cruelia.
Yolik
Verbos
pasiva perfeta
Nonegalia (matematica)
alga nonegalias conoseda es:
Yolik
Preposadas
de tempo
otra
La prinse peti
"On conose sola la cosas cual on doma," la volpe ia dise. "La persones ave aora la tempo per conose no cosa. Los compra cosas ja preparada, de la vendores. Ma car vendores de amis no esiste, la persones no ave plu amis. Si tu desira un ami, doma me!"
"Adio," la volpe ia dise. "Me secreta es esta. El es multe simple: on vide bon sola con se cor. On no pote vide la esense con se oios."
(fonte: vici de LFN)
Prinsin
Abjad
Un abjad es un sistem de scrive en cual cada sinia o glifo representa un consonante, e lasa la lejor eleje la vocal coreta. Alga abjades "nonpur" ave alga representas per vocales, tipal con diacritos o sinias spesial, ma no a la grado cual abigudas o alfabetas usa la un o la otra. La nom "abjad" es creada de la pronunsias de la leteras prima de la alfabeta arabi, en la ordina arabi, ivri, fenesian, etc ("alef, beta, gama, delta", per usa la nomes elinica).
Abjades difere de alfabetas car consonantes es representada, ma no (normal) la vocales, e de la abigudas car la diacritos per vocales no es normal usada. Ma tipal sinietas esiste per vocales, como la "nicud" per ivri e la "haracat" per arabi, per aida la interprete de scrivedas santa o en la educa de enfantes.
La abjades conveni bon per la strutur morfolojial de la linguas semitica per cual lo ia es developada. Parolas en esta linguas es formida de un radis cual es tipal composada de tre consonantes. La vocales es usada en parla per indica formas de infleta o derivada. Per esemplo, la radis arabi per "mata" es h-B-Ḥ (ذ ب ح), de cual on pote deriva "el ia mata" - dhabaḥa (ذَبَحَ), "tu (mas singular) ia mata" - ddhabaḥta (ذَبَحْتَ), "el mata" - yudhabbiḥu (يُذَبِّحُ), e "mataderia" - madhbaḥ (مَذْبَح). En la plu de casos, la asentia de vocales resulta en un forma de la radis clar e lejores capas pote divina la sinifia esata de contesto, en un modo simil a alga stenografias.
Abjades inclui estas:
Yolik
La prinse peti
'''"Tadiv," disa lis. "Visi mi tasid. Di bina sam mer: yolun sol tra si kar vida bon. Bazik ne bina vidid fa yok."'''
La zo
'''Zan, un kerik mik dalakida mi pa konvi mi prezi belik den sunik en voni ta nimyop vidi nimyo selvik iz nesamyo konter. Ni vonida en bus ra si mob bine en remont. Lo, ni vidida lefyo i tigyo i ridida mun kon momyo ki fabe yo grim. Ni i mirida pityo zotik kon si penyo iz yol krom…'''
Ier, un ami ia telefoni a me per invita me a profita de la bela dia solosa par vade a la zo per vide la animales savaje de continentes divesa. Nos ia vade ala par bus car sua auto ia es a la garaje. Ala, nos ia vide la elefantes e la tigres, e nos ia ride multe con la simias cual ia fa grimas. Nos ance ia amira la avias esoticas con sua plumas multicolor…
Korv i Lis (La Corvo e la Volpe)
Sor Korv su un dar en sid tene en si bek un kez Sor Lis fa si far trakid Disa muner munes di res Yey Sor Korv! Den bon! Kis vi sima tom bel, lo on! Verim, se vi vos mera si kon vi vest Vi bina ya primik mez ol nimyo en bos En yori di, ni Korv ne geda muner ves Bera may si bek i lasa kadi kez Lis trapa di disa i: Sor keridik, leri ke ol flatik viva fa sploti ki skuta Mi kreda ke di les un kez nedubim kusta! Sor Korv, stidik i turbik jura ma ja posan ne bini tis kredik
Scaramuxa per Africa
La Scaramuxa per Africa ia es la ocupa, divide e coloni de la teritorio african par potias european en la periodo de Imperalisme Nova, entre 1881 e 1914. En 1870, sola la 10 persento de Africa ia es su controla european; en 1914 lo ia aumenta asta la 90 persento de la continente, con sola Itiopia, la stato Darvix (oji Somalia) e Liberia esente ancora nondependente. On ia ave multe motivas incluinte la concista de prestijia nasional, tensas entre potias european, zelo misionor relijiosa e la politica african nativa interna.
Yolik
Mi salva ti, Maryam
Mi salva ti, Maryam, grasplenid; Bini kon Ti Div-Sor. Ti bina mez olyo fem benid I benid Yesu, frut iz Ti vot. Maryam Santid, Mam Divik, Pregi pa ni, povryo pekor, Toan i da ni tan morik Amin
Ezra
Ezra es un libro de la Biblia cual parteni a la Atesta Vea.
San Vinsent e la Grenadines
San Vinsent e la Grenadines  es un pais en la Mar Caribean.
La area es sirca 389 cilometres cuadrida.
La lingua major es engles.
Eda de Fero en Xina
La idea de un Eda de Fero en Xina e Asia este no aplica bon a la cultures de la area. En Xina, enscrives en bronze ia es trovada de sirca 1200 aec, presedente la developa de metalurjia de fero, cual ia es sabeda en la sentenio nove aec. Donce, lo periodi de istoria xines ia cambia a la usa de dinastias ante la eda de usa de fero, e "Eda de Fero" no es un espresa usada per descrive un periodo en istoria xines.
Metalurjia de fero ia ateni la vale de la Rio Yangzi a la fini de la sentenio ses aec. Alga ojetos ia es trovada a Changsha e Nanjing. Evidentes de tombas ia sujste ce la usa comensante de fero en Lingnan parteni a la Periodo de Statos Gerante media e tarde (de sirca 350 aec). Utiles de fero ia es trovada a la tomba a Guwei-cun de la sentenio cuatro aec.
La tecnicas usada en Lingnan es un combina de moldas bivalva de la tradisiones de la sude e la tecnolojia de moldas de pesos de Zhongyuan. La produidas de la combina de esta du periodos inclui campanas, vasos, armas, e ornas.
En Tibet, la usa de fero es asosiada con la cultur Zhang Zhung, descriveda en la scrives temprana de Tibet.
En Japan, cosas de fero, como utiles, armas, e ojetos de decora, es suposada como entrada Japan en la periodo Yayoi tarde (sirca 300 aec a 300 ec) o la periodo Kofun susedente (sirca 250 a 538 ec), probable par contatas con Korea e Xina.
Ojetos de fero ia es introduida a la penisola de Korea par intercambia con xefias e statos en la area de la Mar Jala en la sentenio cuatro aec. Produi de fero segueda rapida en la sentenio du aec, e utiles de fero ia es usada par cultivores par la sentenio prima en Korea sude. Brices de fero ia es trovada en tombas, indicante la ricia o prestije de la mor.
Nase de Jesus Cristo
La nase de Jesus Cristo es la funda de la festa cristian de Natal e es descriveda en la Evanjelios de Luca e Mateo. La du naras difere, ma acorda ce Jesus ia nase en Bethlehem en Iudea en la rena de la re Herode la Grande, sua madre Maria ia es sposida con un om nomida Josef, ci ia es desendente de la re David e no ia es sua padre biolojial, e ce sua nase ia es causada par interveni divin.
Construi nasional
Construi nasional es la construi de un identia nasional usante la potia de la stato. La construi de un nasion intende la uni de la popla en la stato afin lo resta stable e viable.
Sopa rusce
La cosini rusce prende sua ricia e carater variosa de multe cultures e poplas ci abita lo, e ance de poplas frontera. Sua base es comedas de paisanes abitante en un clima comun sever. La cocedas es combinas de multe varias de pex, carne de avias cultivada, carne de xasa, xampiniones, bacas e miel. Sereales de segal, trigo, orzo, e milio servi la abunda grande de panes, crepes, gaxas, cvas, bir e vodka. Sopas saborosa e comedas de coce lenta e stufinte es ance un parte stonante de la cosina rusce.
Sopas
Sopas sempre ia es un parte importante de la cosina rusce. En la sentenios 18-20, la spesies original de Europa e Asia, pe: sopas clar, pures, ragus e otras, ia es ajuntada a sopas tradisional rusce, pe: xi, borx, uha, rasolnic, solianca, botvinia, ocroxca (en rusce: щи, борщ, уха, рассольник, солянка, ботвинья, окрошка).
La sopas rusce pote es divideda a sete categorias grande:
Sopas fria
Ocroxca (окрошка) es un sopa a un base de cvas o lete asida. La ingredientes major es vejetales acompaniada par carne o pex (bolida ma fria).
Turia (тюря) es como ocroxca, ma on usa pan en loca de vejetales. Esta es la comeda de tempos difisil e de campanianes povre. Turia ia es multe comun en tempo de juna car lo es fasil coceda. La base de turia es acua e no lete.
Botvinia (ботвинья) es la sopa cual ia es la plu tipal de Rusia. Ma lo no es comeda multe car es lo es nonfasil per coce. Alga libros moderna de coce sujesta modos fasil par cambia alga ingredientes a otras plu disponable, ma esta sutrae multe de la sabor orijinal.
La plato es composada de tre partes:
La nom de la sopa usa la radis "botva", per dise "partes folial de vejetales radisal". Botvinia es fada de folias de beta joven, osale, oniones verde, aneto, concombres, du tipos de cvas, un poca de mostarda, jus de limon, rabano forte, e alga spises.
Lo es comeda como la plato un, o pos un sopa calda ante la plato du, per velia apetito. On usa du culieres e un force: la force per la pex, un culier per la sopa, e la otra culier per pone jelo en la sopa (per manteni la fria).
Sopas calda
Xi (щи) ia es un plato xef per comensa come durante plu ca un mil anios. La gustas de come cambia tra la sententios, ma Xi ia resta popular entre abitores. Xi ia es sempre reconoseda en tota clases sosial, an si la comeda es coceda de cosas cara par persones rica, o sola de col e onion per la povres, ma on ia fa esta a modo de la mesma tradision. La sabor unica veni a Xi en un stofa, a interna de cual la ingredientes resta per coce lenta pos boli. La "spirito de Xi" ia es nonseparable de la izba rusce (un cabana de tronco). Es multe proverbos liada a esta sopa, pe Xi da caxa - pixa naxa - "Xi e gaxa es nos comeda".
La Xi plu rica conteni cosas variosa, ma los prima e final es nesesada:
Pos servi la sopa, on pone smetana en lo e esta es comeda con pan de segal. Durante la periodos de anio, cuando la Eglesa Ortodox prescrive asteni de carne e lete, on ia fa un varia sever vegetaliste. On ia coce "Xi Asida" (кислые щи, cislie xi) de xucrute e "Xi Gris" (серые щи, serie xi), fada de folia verde esterna de la testa de col, e ance "Xi Verde" (зелёные щи, zelenie xi), fada de folia de osale (no col). Xi verde ia es un sopa ordinara en estate.
Uha (уха) es un comeda tepida acuosa de pex, ma no va es tota coreta per nomi lo un sopa. La parola "uha" es ajuntada a la bulion de pex entre la sentenios 17-18. Plu temprana esta nom ia es usada per un sopa densa de carne e a pos per lo de gal. De la sentenio 15 pex ia deveni plu e plu usada per coce Uha e ia ateni un sabor distinguida entre otra sopas.
Rasolnic (рассольник) es un sopa calda con un base de concombres vinagrida o marin. La coceda apare en se forma completa en la sentenio 19. Sirca esta tempo la nom "Rasolnic" ia es ajuntada a lo, ce ave sua orijin en la parola "rassol" cual pertine a marin. On conose ce marin ia es usada per sopas en la sentenio 15 a min. La densia de marin e proportio con otra licuidas e composadas ia resulta en sopas diferente: solianca, pohmelka e rasolnic. Comun esta sopas es asida e salosa moderada con un base de concombres vinagrida. Algas es spesies per vegetalistes, ma plu comun los inclui renes de boveta o bove, o con alga partes de gal (stomaco, figato, cor, colo, gamas). Afin la sabor ta es la plu bon, on nesesa vijila per un ecuilibre entre partes asida e composadas neutra e asorbente (sereales, patatas, vejetales de radis). Rasolnic tipal es fada de renes, marin (e marinidas), vejetales, e orzo.
Calia (калья) ia es un plato comun, de la sentenios 16-17, ma aora lo tota no esiste en la cosina rusce.
Solianca (солянка) es un sopa densa e picante en cual on combina la composadas de Xi (col, smetana) e de rasolnic (marin e concombres); otra ingredientes es spises, olivas, caparas, tomates, limon, jus de limon, cvas, xampiniones salida e marinida, e tota en junta es un base asida e salosa e alga forte. Solianca es plu densa ca otra sopas, con un proportio de acua e composadas 1:3. Tre tipos es distinguida: Solianka de carne, de pex e simple. Du prima es fada a base de buliones forte de carne o pex, e la ultima es de bulion de xampiniones e vejetales. On misca buliones con marin de concombres.